BSC-LT/ACAData huggingface dataset:
[ca] Aquesta tesi doctoral té com a objectiu principal analitzar la situació dels museus a Catalunya en els primers anys de la dictadura franquista. Per tal d'entendre millor aquest període és de gran interès conèixer les activitats que el Servicio de Defensa del Patrimonio Artístico Nacional desenvolupà en l'àmbit museístic i la repercussió que aquesta institució franquista tingué en els museus. Això ha estat possible gràcies a l'anàlisi de més de 4.000 documents de la institució, que han romàs inèdits fins ara. En aquest marc d'estudi es presenta una visió dels museus catalans en el moment de ser reoberts després de la guerra, alhora que s'estableixen comparacions amb la seva situació d'abans del conflicte i també durant aquest. Igualment, s'exposen les principals activitats realitzades pels museus, així com també les característiques del funcionament dels seus patronats o juntes i de les institucions que existiren a l'època i que contribuïren a posar en marxa els museus ja des del 1939

[en] This thesis has as its main objective the analysis of what happened to the museums of Catalonia during the first years of the Francoist dictatorship. In order to understand this period it is necessary to analyze the role that the Servicio de Defensa del Patrimonio Artístico Nacional played in relation to the museums, and as such the impact that this institution had on the museums. This has been possible thanks to the analysis of more than 4.000 documents unknown until now.Using this historical framework we present a study of the Catalan museums at the moment that they were reopened again just after the civil war. This is also compared to the functioning of museums before the war and what happened with them during the conflict. As such, an analysis is made of the main activities that took place in the museums at this period, how the museums boards worked, as well as the institutions that existed in that moment that contributed to restart the activity in the museums as early as 1939.
[ca] Els punts gallet miofascials (PGMs) poden ser-hi presents a les extremitats parètiques post-ictus. Un objectiu fou determinar a l'ingrés hospitalari la presència de PGMs a la musculatura de les dues espatlles i malucs i analitzar la seva relació amb el grau de força de les pròpies extremitats parètiques. L'altre fou avaluar l'eficàcia del tractament conservador dels PGMs detectats en la millora del grau de força de les extremitats parètiques i el grau d'autonomia funcional. A través d'un assaig clínic aleatoritzat a doble cec de tractament no farmacològic amb dos grups de comparació, es detectà una elevada presència de PGMs principalment latents a espatlla i maluc parètics, la possible relació dels detectats a l'infraespinós i el gluti major amb el grau de força de les pròpies extremitats parètiques, i la possible efectivitat del seu tractament conservador amb la millora de la força i autonomia funcional.

[en] Myofascial trigger points (MTrPs) may be present in the post-stroke paretic limbs. One objective was to determine in the time of hospital admission the presence of MTrPs in the muscles of both shoulders and hips and to analyze their relationship with the degree of strength of their own paretic limbs. The other was to evaluate the efficacy of the conservative treatment of MTrPs detected in the improvement of the strength of the paretic limbs and the degree of functional autonomy. Through a randomized, double-blind, non-drug treatment clinical trial, we detected a high presence of mainly latent MTrPs in the shoulder and hip paretic muscles, the possible relationship of the MTrPs detected in the infraspinatus and the gluteus maximus with the degree of strength of their own paretic limbs, and the possible effectiveness of their conservative treatment with the improvement of strength and functional autonomy.
[ca] Aquesta és una tesi sobre el processos de patrimonialització de la cultura, concretament de la música popular o tradicional a l'illa de Creta (Grècia). M'he centrat principalment en el paper que ha desenvolupat l'estat grec, el turisme, els mitjans de difusió i producció, i els músics de l'anomenada música tradicional de Creta, altrament coneguda com a kritikà, i els seus efectes en la societat illenca. Durant la recerca, em centro en els processos, els discursos i les pràctiques amb les quals és construeix la identitat d'aquesta comunitat mitjançant les pràctiques musicals. Tot assenyalant quins són els atributs que es perceben com elements patrimonials propis i els seus usos, pel grup que s'estudia. Tot i adoptar una perspectiva sincrònica, he tingut en compte un marc cronològic més ampli que ha partit de l'any 1821. Any que la historiografia oficial, marca com el naixement de la Grècia moderna. L'estudi ha inclòs els músics, com actors centrals de la pràctica musical, encara que no s'han exclòs altres actors, com el públic, els productors, els periodistes musicals i els polítics

[en] This is a thesis on the processes of cultural heritage, specifically popular or traditional music on the island of Crete (Greece). My main focus has been on the role played by the Greek state, tourism, the media and production, and the musicians of the so-called traditional Cretan music, also known as kritiká, and its effects on island society. During the research, I focus on the processes, discourses and practices with which the identity of this community is built through musical practices. Indicating which are the attributes that are perceived as own patrimonial elements and their uses, by the group under study. Although I have adopted a synchronic perspective, I have taken into account a broader chronological framework that has started from the year 1821. The year that official historiography marks as the birth of modern Greece. The study has included musicians, as central actors in musical practice, although other actors, such as the public, producers, music journalists and politicians, have not been excluded
[ca] Aquesta tesi és una contribució a generar una economia eficient en recursos i energia per mitjà de reccions químiques. En concret, la memòria presenta d'una banda, un procés ràpid i eficaç per a la recuperació de les sals de crom(III) i l'obtenció de biopolimers d'alt valor afegit dels residus cromats procedents de la indústria d'adoberia. El procés de descromació està basat en l'oxidació del crom(III) a crom(VI) utilitzant peròxid d'hidrogen en mitjà bàsic. A més, la mateixa reacció d'oxidació es va utilitzar per recuperar les sals de crom(IIII) dels efluents cromats. D'altra banda, les reaccions termoquímiques (processos d'adsorció química i les reaccions químiques sòlid-gas) obren una nova possibilitat per l'emmagatzematge tèrmic d'energia solar durant períodes llargs de temps en zones residencials. Aquest treball aporta una revisió sobre la investigació experimental de sistemes d'emmagatzematge tèrmic mitjançant materials termoquímics (TCM). A més, la memòria aporta el treball realitzat per a la caracterització experimental del MgSO4•7H2O, Al2(SO4)3•18H2O, CaCl2•2H2O and MgCl2•6H2O per la determinació de la seva aplicació com a TCM en un sistema estacional d'emmagatzematge tèrmic solar. Els resultats experimentals van indicar que els clorurs poden alliberar calor al sistema de calefacció residencial a temperatures més altes que els sulfats.

[en] The current thesis is a contribution to create energy and resource efficient economy by means of chemical reactions. In particular, the thesis presents, on one hand, a quick and effective procedure for recovery of chromium (III) salts and isolation of high added value collagenic biopolymners from chromium(III) tanned solid wastes. The dechroming process is based on the oxidation of chromium(III) to chromium using hydrogen peroxide in alkaline medium. Additionally, the same oxidation reaction was used for recovery of chromium(III) salts from tannery effluents. On the other hand, thermochemical reactions (chemical adsorption processes and solid-gas chemicals reactions) open a new way for long-term solar heat storage in residential areas. The present work gives a review of the experimental research on thermal energy storage systems with thermochemical materials (TCM). Moreover, this work describes the experimental characterisation of MgSO4•7H2O, Al2(SO4)3•18H2O, CaCl2•2H2O and MgCl2•6H2O to determine is suitability for application in a seasonal solar heat storage system. Experimental results showed that the chlorides can deliver heat to the residential heating system at a higher temperature than the sulphates.
[ca] La present tesi doctoral té por objecte l´estudi de les vies legals d´accés a Espanya de persones migrants amb l´objectiu de residir i treballar. S´incorpora a la mateixa un anàlisi del recent Pacte Mundial per a la Migració Segura, Ordenada i Regular de Nacions Unides. Els Estats tenen sobirania per regular la migració i decidir sobre l´entrada de persones migrants al seu territori, però també tenen limitacions derivades del compliment de les seves obligacions en matèria de drets humans. És l´estudi d´aquest marc normatiu, que el conformen el dret migratori i d´estrangeria, sobre el que tracta aquesta investigació, on s´examinen les possibilitats o vies d´accés que té una persona migrant a l´Estat espanyol

[en] The purpose of this doctoral thesis is to study the legal routes of access to Spain for migrants with the aim of residing and working. An analysis of the recent United Nations Global Compact for Safe, Orderly and Regular Migration is incorporated into it. States have sovereignty to regulate migration and decide on the entry of migrants into their territory, but they also have limitations derived from compliance with their human rights obligations. It is the study of this regulatory framework, which is made up of immigration law, on which this research deals, where the possibilities or access routes that a migrant person has to the Spanish State are examined
[ca] Aquesta tesi ofereix una visió general de la producció de microcapsules i nanocapsules reticulates de quilosa/ tripolifosfat de sodi (CS/TPP), i s'estudia la seva interacció amb cél·lules normals i cancerígenes en entorns fisiológics simulats. La investigació ofereix una visió significativa de les seves propietats i aplicacions. Es van utilitzar dos metodes de producció pera les capsules CS/TPP: l'assecat per aerosol que va donar com a resulta! un rang de mida de 0,8 µm a 50 µm, que eren estables al pH a causa de la reticulació física. Les microcapsules CS/TPP amb acid folie van mostrar un comportament dependen! del pH. La metodología d'electrospray coaxial s'estava desenvolupant per produir nanocapsules reticuladas CS/TPP globulars. Les proves in vitro sobre línies cel·lulars de cancer BJ normal i SCLII van mostrar diferencies d'interacció segons els sistemes de creixement cel·lular, amb configuracions d'esferoides que imitaven les condicions in vivo i afectaven el comportament cel·lular, que les nanocapsules van mostrar un efecte tóxic sobre les cél·lules cancerases SCLII. Aquestes troballes són prometedores pera futurs desenvolupaments en tecnologies de quimioterapia.

[en] This thesis provides an overview of the production of chitosan/sodium tripolyphosphate (CS/TPP)crosslinked microcapsules and nanocapsules, and studying their interaction with normal and cancer cells in simulated physiological environments. The research offers significan! insights into their properties and applications. Two production methods were used for CS/TPP capsules: spray drying resulting in a 0.8 µm to 50 µm size ranges, which were pH-stable dueto physical crosslinking. CS/TPP microcapsules with folie acid exhibited pH-dependent behavior. Coaxial electrospray methodology was developing to produce globular CS/TPP crosslinked nanocapsules. In vitro tests on BJ normal and SCLII cancer cell lines showed interaction differences depending on cell growth systems, with spheroid setups mimicking in vivo conditions and affecting cellular behavior, which the nanocapsules showed a toxic effect on SCLII cancer cells. These findings are promising for future developments in chemotherapy technologies.
[ca] L'estimulació elèctrica de regions cerebrals profundes s'ha proposat com una estratègia per reparar els circuits de la memòria en la malaltia d'Alzheimer (AD). Estudis previs del nostre grup demostren que l'estimulació reforçant del feix prosencefàlic medial (MFB-ICSS) facilita l'aprenentatge i la memòria en rates sanes o amb determinades lesions cerebrals. En aquesta tesi, s'avalua per primera vegada l'efecte de la MFB-ICSS sobre molècules associades amb l'AD i la relació amb la millora cognitiva en rates, incloent els models d'AD esporàdic de β-amiloide i d'estreptozotocina. Els resultats confirmen que la MFB-ICSS afecta molècules relacionades amb l'AD i facilita la memòria en aquest context. Concretament, modula els nivells de les proteïnes APP, tau fosforilada, SIRT1 i determinats microARNs a l'hipocamp. A més, els efectes sobre miR-132 i SIRT1 també s'observen en sang, suggerint un potencial biomarcador d'aquestes molècules. Globalment, aquests resultats situen el MFB com a diana d'estimulació prometedora per tractar l'AD

[en] Electrical stimulation of deep brain areas has been suggested as a novel approach to restore memory circuits in Alzheimer's disease (AD). Previous studies from our group have demonstrated that rewarding stimulation of the medial forebrain bundle (MFB-ICSS) facilitates learning and memory in healthy and brain-lesioned rats. This thesis assesses for the first time the effect of MFB-ICSS on AD-associated molecules and its relation with cognitive outcome in rats, including amyloid-β and streptozotocin sporadic AD models. Results confirmed that MFB-ICSS modulates AD-related molecules and facilitates memory in this condition. Specifically, amyloid precursor protein (APP), phosphorylated tau and key gene expression regulators like SIRT1 and particular microRNAs are modulated by MFB-ICSS in the hippocampus of treated rats. Moreover, effects on miR-132 and SIRT1 were also observed in blood, suggesting a potential use of these molecules as non-invasive biomarkers. Altogether, these data sustain the MFB as a promising stimulation target for AD treatment.
[ca] Aquest treball de tesi doctoral analitza la cinematografia del realitzador nord-americà Jim Jarmusch des de la perspectiva de les teories postmodernes. A través de diferents paràmetres que examinen la presència d'elements tant estètics com ideològics propis de la postmodernitat en la seva filmografia, aquest treball planteja la postmodernitat més com un marc de producció i recepció que com un corrent cultural lliurement assumit. La relació del creador amb les obres alienes i la dels seus personatges davant d'un entorn desproveït de discurs integrador són els eixos de l'estudi que ofereixo de les pel·lícules de Jim Jarmusch.

[en] This doctoral thesis analyzes the oeuvre of US film director Jim Jarmusch from the perspective of postmodern theories. By applying a series of parameters that explore the presence of typical postmodern aesthetic and ideological elements in his films, postmodernity is not viewed as a cultural current one is free to engage in, but rather as an environment one is unwillingly immersed in. The main foci of my analysis are the relationship between Jim Jarmusch's work and the work of other film directors and the lack of connection between his characters as well as a dissociative, fragmented environment which fails to integrate the various elements of Jarmusch's movies.
[ca] L'Splicing de les molècules d'ARN és el procés pel qual les seqüències interposades ("introns") s'eliminen, i les seqüències restants es concatenen per a formar l'ARN madur. La investigació recent mostra que gairebé tots els gens amb splicing es veuen afectats per splicing alternatiu. Aquí, en primer lloc definim la longitud mínima d'un oligomer d'ARN per a funcionar com a lloc d'unió d'un factor d'splicing. A continuació, explorem la capacitat d'aquests oligomers per a predir estructures completes exó-intró. Destaquem els oligomers que són més informatius per a això, i demostrem que la mateixa precisió com en enfocaments anteriors es pot aconseguir amb menys oligomers. L'observació de que aquest enfocament és lluny de predir amb exactitud tota l'estructura exó-intró ens va portar a investigar els factors que juguen un paper en l'splicing co-transcripcional. Demostrem que els nucleosomes es col.loquen preferentment en els exons i plantegem la hipòtesi que juguen un paper en les decisions de l'splicing. A continuació, introduïm el "completed splicing index" i concluem que l'splicing co-transcripcional és molt generalitzat. A més, l'splicing co-transcripcional mostra vincles amb l'organització de la cromatina. A la llum d'aquests resultats, es van supervisar els canvis de la cromatina en exons diferencialment inclosos en dos teixits. Hem descobert una varietat de marques de les histones, però no totes, mostrant un comportament significativament diferent en els exons més inclosos i més exclosos. Las marques més destacades que apareixen són H3K9ac i dos estats de metilació de lisina 4.

[en] Splicing of RNA molecules is the process, by which intervening sequences ("introns") in the primary transcript are excised, and the remaining sequences ("exons") are concatenated to form the mature RNA. Recent evidence shows that almost all spliced genes are affected by alternative splicing. Here, we define the minimal length of RNA oligomers that can sensibly be called splicing factor binding sites. Then, we explore the capacity of these oligomers to predict complete exon-intron structures. We highlight those oligomers that are most informative for this and show, that equal accuracy as in previous approaches can be achieved with less RNA oligomers. The observation, that this approach falls short of accurately predicting the entire exon-intron structure, led us to investigate determinants linked to co-transcriptional splicing. We show that nucleosomes are preferentially positioned on exons and hypothesize that they play a role in splicing decisions. We then introduce the "completed splicing index" and conclude that co-transcriptional splicing is very wide-spread in humans. Furthermore co-transcriptional splicing exhibits links to chromatin organization. In the light of these results, we go on to monitor chromatin changes on differentially included exons in pair-wise tissue comparisons. We find a variety of histone marks, but not all, showing significantly different behavior on up- and downregulated exons. The most prominently appearing marks are H3K9ac and two lysine 4 methylation states.
[ca] Aquesta tesi doctoral estudia l'efectivitat de dues eines de comunicació en la conscienciació dels adolescents en el reciclatge d'envasos d'alumini, els Tallers educatius i els missatges SMS. Conèixer les millors eines de comunicació per difondre coneixements, habilitats i aconseguir l'acció dels ciutadans és imprescindible per arribar a la societat del reciclatge. S'han triat aquestes dues eines per diverses qüestions: en primer lloc, els Tallers són una eina de comunicació personal que poden apel.lar de manera directa a la consciència i que poden adaptar-se a qualsevol públic, de manera que, a priori, tot sembla indicar que han de ser molt efectius. Però aquesta tècnica té el problema del cost i l'abast si tenim en compte el cost per impacte i el nombre de persones a les quals es pot arribar en un termini de temps determinat. I aquí entra l'altra eina de comunicació, els missatges SMS. Es tracta d'una tècnica relativament nova, el cost és reduït i el seu abast tan gran com a usuaris de mòbils, de manera que s'ha cregut interessant comprovar la seva efectivitat i la seva possible complementarietat amb els Tallers. La investigació qualitativa s'ha dut a terme en sessions focus group i la quantitativa en centres educatius de Màlaga. Les conclusions confirmen que els tallers aconsegueixen millors resultats a l'hora de generar coneixements, conscienciació i participació en el reciclatge però la seva tasca es veu reforçada i ampliada amb els SMS. Aquests últims també han servit perquè els joves prenguin consciència del mòbil com a nova eina de comunicació ambiental.

[en] This thesis examines the effectiveness of two communication tools in the awareness of teenagers in the aluminium packaging recycling: workshops and SMS messages. To know the best communication tools in order to spread knowledge and skills and get the action of citizens is essential to reach the recycling society. We have chosen these two tools for a number of reasons: first, workshops are a personal communication tool that can directly appeal to the conscience and can adapt to any target, therefore, it appears they can be very effective . But the workshop approach has the problem of both cost and reach, i.e. the net cost per impact and the number of people who can be reached within a specific time is limited. The other communication tool we examined is the SMS message. This is a relatively new technique wherein the cost is minimal and the reach can be extensive. We were interested in testing their effectiveness and their potential complement with the workshops. Qualitative research was conducted by focus group sessions and quantitative research in schools in Malaga (Spain). The findings confirm that the workshops get better results when generating knowledge, awareness and participation in recycling but their effectiveness is enhanced and extended with the SMS. The latter also served to make youth aware of mobile devices as a new tool for environmental communication.
[ca] La tesi Els noms col·lectius catalans: descripció i reconeixement és un treball interdisciplinari en què intervenen aspectes de semàntica i morfologia lèxica amb l'objectiu d'analitzar la noció de nom col·lectiu i establir mecanismes de reconeixement d'aquestes unitats nominals en els corpus textuals, amb l'objectiu final d'avançar en l'etiquetatge semàntic de corpus. En primer lloc, s'aborda la noció de nom col·lectiu (NC) i la seva classificació semàntica a partir de la relació semàntica que s'estableix entre el conjunt (NC) i els elements que l'integren, i les característiques de cadascun dels elements, d'una banda, i del conjunt, de l'altra. Classificació vàlida per als nom col·lectius en general, i no exclusivament els catalans. En segon lloc, s'estableixen una sèrie de criteris de reconeixement semanticoformals i morfològics, mitjançant indicadors i patrons, que permeten la detecció semiautomàtica de candidats a NC dins dels textos; i s'apliquen i validen en un corpus textual de llengua general i especialitzat (medicina, dret, informàtica, medi ambient i economia), per al català.

[en] The thesis entitled Els noms col·lectius catalans: descripció i reconeixement is an interdisciplinary work in which aspects of semantics and lexical morphology take part in order to analyze the collective noun notion and establish the mechanisms of recognition of these nominal units in textual corpora, so that, we can advance in the corpus semantic tagging. Firstly, the collective noun (CN) notion and its semantic classification are treated by taking into account the semantic relationship that is established between the CN set and the elements that compose it. Features of each of the elements on the one hand, and the whole, on the other, are also analyzed. This classification is not only valid for Catalan collective names, but for collective noun in general. Secondly, formal, semantic and morphologic criteria of recognition are established by means of indicators and patterns that allow the semi-automatic detection of CN candidates within the texts. These criteria are applied and validated in a Catalan textual corpora of general and specialized language (medicine, law, computer science, enviroment and economics).